Gach amoi noch 'm zwoatn Wöidkriag san planmässig  beidaseits vo da oidn Guggnmoosstrossn in da Besotzungszeid Wohnbleggs bzw. Reihnhaisa darrichtt worn. Ån da reguliartn Glan is do 1959 d' naie Annahofschui (Hechare Learåstoit fir gewerbliche Fraunberufe) entståndn. Davur hod se do (ursprünglich ån da rechtn Seitn vo da Glan) a oids Schlessal, da Hof am Gailnboch, den d' Eingtüma Lackner (Lackner Schlessal) 1808 ån an Jodlbauan vakauft hom (Jodlbauanguat) und des spada 'n Nåm Annahof dahoidn hod. Ois a letzta Rest vom oidn Schlessal kå aa da klaane Pavillion im südlich gleeganen Gortnteil göitn. Durch d' durtige Begrodigung vo da Glan und gleichzeidig vo da Guggnmoosstrossn, san do klaaraimige weidane Bauflächn entståndn.